tomron87/hebrew-wikipedia-sentences-corpus huggingface dataset:
האוונג'רס הצעירים, האוונג'רס והאקס-מן התנגדו לו, ולאחר קרב שבין היתר נגמר במותה של סטאטור, החזירו לונדה את כוחותיה והותירו אותו חסר אונים.
הוא נמלט באמצעות טלפורטציה, וזאת רק לאחר שלקח אחריות על מעשיה של וונדה, כינה אותה "בובה" ואמר כי רק הוא כה רב-עצמה ליצור סוג כזה של כאוס.
דום הצטרף לקרן העתיד של ריד ריצ'רדס, בתקווה שריצ'רדס יחזיר לו את האינטלקט שאבד.
הוא עזר בחיפוש אחר ריצ'רדס ביקומים חלופיים, ונחטף על ידי "ריד-אלפא".
ריד-אלפא הוביל את דום ללאטבריה, שם הוא התעמת עם בנו המאומץ, קריסטוף ורנארד.
כאשר הגן על לאטבריה מ"השמימיים", דום נהרג לכאורה.
דום התעורר בחורבות מטה "המועצה הבין-ממדית של הרידים", המורכבת מגרסאות חלופיות של ריד ריצ'רדס.
יחד עם שתי כפפות אינסוף מיקומים חלופיים, דום יצר את "פרלמנט האבדון" (או "הפרלמנט של דום") - כשמה כן היא, קבוצה בה חברות גרסאותיו של דום מיקומים חלופיים.
כמו כן, הוא נראה מאוים על ידי הרוח האדומה ולוסיה פון בארדאס.
דום נסע ליקום חלופי בו אחת מכפפות האינסוף שייכות לו, אשר נהרס.
עם כפפות האינסוף שלו, הוא יצר מחדש יקום זה, יצר את תושביו והכריז על עצמו כשליט.
יצירותיו פנו אליו, וביקשו שיחלק את יהלומי האינסוף.
ריד ונתניאל ריצ'רדס נכנסו ליקום זה כדי להציל את דום וזה לאחר שקיבלו אזהרה מוולריה כי הוא בסכנה.
הם החזירו אותו ליקום מארוול, שם דום הודיע לריצ'רדס כי חזרו לסכסוך.
בשלב מסוים דום הפך למנהיג הכת-ארגון "הברבורים השחורים" כראבום אלאל.
הברבורים השחורים סגדו לו, ואף הרסו והצילו יקומים בסגידה לדום.
בשהותו בכדור הארץ, דום חקר את ריקבון המולטי-יקום, וזאת במטרה לכבוש עולמות.
למרבה האירוניה, לאטבריה הפכה למוקד התנגשות עם יקום אחר.
דום וורנארד נלחמו בקבוצת "משרטטי המפות", וזאת בעוד קבוצת אילומינטי משמידה את כדור הארץ של היקום החלופי.
כאשר הכל נגמר, דום התעמת עם ריצ'רדס ודוקטור סטריינג' על הפלישות ועל חדירתם ללאטבריה.
זועם, ריצ'רדס סירב לתת לדום תשובות והזהיר אותו כי לא ייצור איתם קשר בנושא הפלישות שנית.
לאחר שהביס וכלא את לוקי בהשפעת לוקי מיקום אחר, דום גילה בתחילת אירועי "הציר" כי תושבי לאטבריה נלחמים זה בזה ומעוניינים בהדחתו.
הוא גילה כי הסיבה היא מתקפה טלפתית על לאטבריה, והטיל כישוף על עצמו כדי להיות חסין.
בנוסף, הוא גילה כי מי שעומד מאחורי המתקפה הוא הגולגולת האדומה, אשר התמזג עם אונסלוט והפך לאונסלוט האדום.
לוקי ברח, שחרר "גל אמת" בלאטבריה ועצר את המתקפה הטלפתית.
מגנטו הגיע ללאטבריה, הביס את הדום-בוטים ומצא את דום ולוקי.
השניים הסכימו להצעתו של מגנטו להצטרף לקבוצת נבלי-על אותה הרכיב, ונלחם יחד עם שאר צוותו באונסלוט האדום וזקיפי סטארק שלו.
דום וונדה הטילו כישוף על אונסלוט האדום, שגרם לאונסלוט לצאת ול"היפוך" במוסר של גיבורי-ונבלי העל אשר היו בג'נושה.
דום הרכיב קבוצת אוונג'רס משלו, ונלחם בוונדה.
הוא ניצל ממוות על ידי קוויקסילבר ומגנטו, אשר העיר את העובדה כי אם ונדה הייתה הורגת את דום, לעולם לא הייתה מתאוששת.
לאחר קרב נגד ונדה, קבוצת האוונג'רס של דום התפרקה.
על מנת לתקן את טעויותיו, הוא החיה את סטאטור.
המאבק בלאטבריה המשיך, וונדה החלה להרוס את בירת לאטבריה.
דום כרת ברית עם שד על מנת להחיות את דוקטור וודו ולרתימת רוחו של אחיו, וזאת כדי שהשניים יחזירו את ונדה למצבה הקודם.
דום הצטרף לדוקטור וודו ואחיו (ששכן בגופה של וונדה), ולצד הגולגולת האדומה הטוב ביטלו את הכישוף.
בתקופה שלאחר מכן, דום חטף את הגולגולת האדומה ללאטבריה והחל לערוך בו ניסויים.
בקפיצת זמן של שמונה חודשים מאירועי "החטא הקדמון", נראה כי דום עובד עם צוות מדענים על מנת לחקור את ההתנגשויות ולהתנגד להם, תוך כדי ביצוע הנדסה הפוכה באחת מיצירותיהם של משרטטי המפות.
הוא נראה מתכנן להשתמש באיש המולקולות ככלי באמצעותו יתנגד ויחקור את הפלישות.
איש המולקולות העביר את דום לחלל ריק, באמצעותו הם נסעו בזמן לשעבר.
דום ואיש המולקולות נסעו 25 שנים בעבר, והמסע בזמן שינה את איש המולקולות וייצב אותו.
איש המולקולות סיפר לדום את מקורו: איש המולקולות בכל יקום הוא למעשה "פצצה" שנוצרה בידי גזע הביונדרים העצמתי והעתיק, בכך שכאשר איש מולקולות מת, היקום שלו מת איתו.
כאשר איש מולקולות מיקום אחר נהרג בידי איש המולקולות מארץ-616, הוא גרם להתנגשויות היקומים.
איש המולקולות שכנע את דום לצאת איתו למסע הרג של אנשי מולקולות ברחבי היקומים כדי לעצור את ההתנגשויות.
אף על פי שמעשיו הובילו לתוצאות שהביונדרים תכננו, הרס המציאות, דום ניסה להציל כל מה שיכל ולכד אנשי מולקולות מיקומים שונים כדי ליצור פצצה שבאמצעותה ישמיד את הביונדרים.
שמונה שנים לאחר תחילת מסע ההרג שלו, דום ייסד את כת-ארגון הברבורים השחורים.
קבוצת ברבורים שחורים מרדה בדום, והחלה להרוס יקומים שלמים כמנחה ל"ראבום אלאל".
בהווה, לאחר פשיטה כושלת על ספריית העולמות בה הנהיג את ארגון הכוהנים השחורים, דוקטור סטריינג' נלקח לדום שחשף את עצמו.
לאחר שסיפר לסטריינג' את סיפורו שלו ושל איש המולקולות, הוא לקח אותו ואת אנשי המולקולות לקרב נגד הביונדרים.
אף על פי שהרג את הביונדרים וגנב את כוחם, הישגו עלה לו בהרס יקומים רבים.
כאשר המולטי-יקום הושמד כליל בהתנגשות הסופית בין ארץ-616 לבין ארץ-1610, דום השתמש בכוחם של הביונדרים כדי להציל שרידים מן המולטי-יקום, ובנה אותם כ"עולם-מלחמה" שלו, בו הוא שולט ביד רמה לצד דוקטור סטריינג', שנעשה לשריף של עולם-המלחמה.
איש המולקולות המשיך להעצים את כוחו של דום, שכלא אותו בחדר ללא מזון או מים.
בימים הראשונים לקיומו של עולם-המלחמה, דום פגש בגרסה של ארבעת המופלאים, שבה ריד ריצ'רדס לא קיים.
סו סטורם התאהבה בו, נהייתה אשתו והם הולידו את פרנקלין וולריה פון דום.
ב-8 השנים הבאות, דום וסטריינג' שינו את זכרונות תושבי עולם-המלחמה, עד שהם אינם מסוגלים לזכור דבר לפני היווצרותו של עולם-המלחמה.
למרות היותו אל כל-יכול, דום הרגיש שהוא נכשל במילוי חובתו כאל, חשב שהוא לא מעורר השראה באנשים והחליט שהוא הפגם היחיד בעולם המושלם שיצר.
שלוות עולם-המלחמה נקטעה כאשר התגלתה בתחום אוטופוליס ספינת חלל, שבה נמצאו ריד ריצ'רדס מארץ-1610 ("הבורא") והקאבאל של נאמור.
החללית שמרה אותם בהקפאה קריוגנית במשך 8 שנים, מה שאפשר להם לשרוד את חורבן המולטי-יקום ולהגיע לעולם-המלחמה.
השריף סטריינג' גילה כי עיצוב הספינה זהה לזה של ספינה אחרת, אותה הוא מצא 3 שנים לפניכן והביא לאי של אגאמוטו.
כאשר פתח את הספינה אותה מצא, יצאו ממנה ניצולים מארץ-616 ומארץ-1610, ביניהם ריד ריצ'רדס, הפנתר השחור ונאמור.
לאחר שסטריינג' יידע אותם בנוגע לעולם-המלחמה, הניצולים יצאו להילחם בקאבאל, שבאותו זמן נלחמו בכוח המשטרה של דום, חיל תור.
דום צפה במאבק עד שראה במקום את ריד ריצ'רדס, והשתגר מיד למקום כדי לעצור את הסכסוך.
כדי למנוע מדום להרוג את הניצולים, סטריינג' השתמש בקסם ופיזר אותם ברחבי עולם-המלחמה.
דום התעמת עם סטריינג', והרג אותו לאחר שזה טען שהוא מפחד מריצ'רדס.
הוא פקד על קרן העתיד שלו לאתר את הניצולים, והאשים אותם במותו של סטריינג'.
שלושה שבועות לאחר מכן, עולם-המלחמה נעשה שרוי במצב של אנדרלמוסיה, וזאת לאחר סדרת מרידות באזורים שונים בעולם-המלחמה ובעקבות התארגנותו של צבא נגד דום בהנהגת אדם המכנה את עצמו "הנביא".
הנביא, המתגלה כמקסימוס המטורף, צועד עם צבאו לכיוון טירת דום.
חיל תור הצטרפו למרד והחלו להילחם נגד כוחותיו של דום, וזאת לאחר שתור מארץ-616 שכנעה אותם להילחם באדונם.
כאשר החליט להצטרף לקרב, דום נתקל בנאמור ובפנתר השחור, החמוש בכפפת אינסוף ומנהיג צבא זומבים מהארצות המתות.
לאחר שהביס את הפנתר השחור והרג את נאמור, דום הבין כי המאבק בהם היה הסחת דעת בלבד והשתגר לחדרו של איש המולקולות.
שם הוא מצא את ריצ'רדס, אשר איש המולקולות העביר לו מכוחו כדי ליצור קרב הוגן.
במהלך הקרב, ריד טען כי דום היה יכול לעשות טוב יותר עם כוחותיו, ודום הסכים עמו.
הוא העביר לו את כוחותיו, ובכך עולם-המלחמה הושמד וכל הנמצאים עליו נהרגו.
ריצ'רדס, בעזרת משפחתו וחברי קרן העתיד, התחיל לבנות מחדש את המולטי-יקום, והתחיל בשחזור ארץ-616. דום חזר לקיום, והגיע ללטבריה.
שם, הוא הוריד את מסכתו וגילה כי ריצ'רדס ריפא את צלקותיו.
לאחר ריפוי צלקותיו, תחושה רבה של חוסר מימוש עצמי וריקנות שררה בדום, אשר החליט להתחיל ולחפש דרכים שיגרמו לו למימוש וסיפוק עצמי.
דום הגיע למסקנה כי דרכיו האנוכיות לא הובילו אותו לסיפוק, והחליט הוא החליט להפוך לכוח טוב ומועיל בעולם.
פרספקטיבה חדשה זו הובילה את דום לוותר על כס מלכותו ולהשאיר את ממלכתו מאחור, כשלפני עזיבתו הוא מינה את אחד מקרוביו, הגנרל קאראדיק, לפקד על הממלכה באופן זמני ולהוביל אותה לכיוון חופשי ודמוקרטי.
כחלק מסדרו החדש, דום נעשה לבעל בריתו של טוני סטארק, אדם אותו העריץ מאז ומעולם וראה אותו כדומה לו ובעל עקרונות בסיס משותפים.
השניים נפגשו לראשונה כאשר סטארק רדף אחר מאדאם מאסק, ודום חשף בפניו את כוונותיו לפתוח בחייו דף חדש ולעשות טוב.
הוא סייע לסטארק נגד מאסק, ונשאר בכוננות גבוהה למקרה בו יתרחשו דברים דומים נוספים.
בתחילת מלחמת האזרחים השנייה, דום ניסה לסייע לסטארק בעקבות מות חברו הטוב רודי רודס וחורבן מגדלו.
בסיום המלחמה, סטארק נפגע ונפל לתרדמת, בעוד דום ראה בכך הזדמנות להפצעתו הגדולה כגיבור-על - הפיכה ל"איירון מן" החדש.
תחילה ביצע פעולות פשוטות, אך לאחר מכן נאלץ להתמודד עם חקירת סוכנות הביון S.H.I.E.L.D.
בדמות אויבו משכבר הימים הדבר, וכן בקרב קצר עם מחליפתו הרשמית של סטארק, רירי ויליאמס.
בהמשך, נכנס דום לעימות עם הבורא.
דוקטור הוּ היא סדרת טלוויזיה בריטית מסוגת המדע הבדיוני שמופקת על ידי ה-BBC מאז 1963. ב-2006 זכתה הסדרה בפרס באפט"א בקטגוריית סדרת הדרמה הטובה ביותר.
הסדרה מתארת את מסעותיו של חייזר הרפתקן ומסתורי מגזע אדוני הזמן, שהוא דמוי-אדם, הידוע רק בשם "הדוקטור".
הדוקטור מטייל עם מלווים במרחבי הזמן והחלל, בחללית שהיא גם מכונת זמן, שנקראת טארדיס.
"הדוקטור" מטייל בכדור הארץ ובגלקסיות, בפלנטות ובכוכבים שונים, בתקופות זמן שונות, נלחם בחוצנים מרושעים ופותר תעלומות.
לסדרה "דוקטור הו" יש חלק משמעותי בתרבות הפופולרית, הן בממלכה המאוחדת והן באזורים אחרים.
הסדרה מוכרת בזכות הסיפורים המקוריים שבה, השימוש החדשני במוזיקה אלקטרונית והאפקטים המיוחדים שנעשו בתקציב נמוך.
הסדרה הפכה לתוכנית פולחן בבריטניה ובמקומות נוספים בדומה למסע בין כוכבים, והשפיעה על דורות של כותבים לטלוויזיה.
הסדרה נרשמה בספר השיאים של גינס כסדרת המדע הבדיוני שרצה הכי הרבה זמן על המסך.
העונה ה-13 של הסדרה עלתה לשידור ב-31 באוקטובר 2021 והסתיימה ב-5 בדצמבר של אותה השנה.
ב-25 באוקטובר 2022 רכשה חברת וולט דיסני את זכות ההפצה של הסדרה ברחבי העולם דרך דיסני+ בעוד שבבריטניה זכויות השידור יישארו אצל הBBC.
בעקבות סדרת הטלוויזיה נעשו גם שני סרטי קולנוע משנות השישים אשר עלילתם מבוססת על כמה מהפרקים המוקדמים של הסדרה.
את דמותו של הדוקטור בסרטים גילם שחקן האימה הבריטי המפורסם דאז, פיטר קושינג.
הסדרה המקורית של דוקטור הו שודרה במשך 26 עונות, מ-23 בנובמבר 1963 ועד 6 בדצמבר 1989. בין הכותבים לסדרה היו: טרי ניישן, הנרי לינקולן, דאגלס אדמס, רוברט הולמס, טרנס דיקס, דניס ספונר, אריק סאוורד, מלקולם האלק, כריסטופר ה.
בידמיד, סטיבן גאלאגר, בריאן היילס, כריס באוצ'ר, מארק פלאט ובן אהרונוביץ'.
בעקבות ירידה באחוזי הצפייה, הסדרה הועברה לשעות שידור פחות נצפות, ולאחר מכן הוחלט להוריד אותה מהמסך.
ב-1996 הופק סרט טלוויזיה בהפקה משותפת של FOX, אולפני יוניברסל ורשת ה-BBC בכיכובו של פול מקגאן (עם הופעת אורח של הדוקטור השביעי) בתפקיד הדוקטור השמיני, מתוך כוונה שישמש כמעין פיילוט לסדרה חדשה.
הסרט זכה להצלחה בבריטניה אך הראה ביצועים כושלים בטבלת הדירוג האמריקאית, ולכן הרעיון נפסל והסדרה לא חודשה.
סיפורים חדשים לסדרת "דוקטור הו" יצאו לאור בצורת רומנים ותסכיתי רדיו, אך סדרת הטלוויזיה נשארה בהקפאה עד 2003. בספטמבר 2003 הכריז ה-BBC על הפקת סדרה חדשה ברשת אחרי שנים של ניסיונות למצוא מימון חיצוני להפקת סרט טלוויזיה נוסף.
ב-25 במרץ 2005 חודשה הסדרה ל-13 פרקים בכיכובו של כריסטופר אקלסטון, הדוקטור התשיעי, וזמן קצר לאחר תחילת השידורים, לאור העניין הרב שהיא עוררה בקרב הקהל, נחתם חוזה להפקת שתי עונות נוספות (2006 ו-2007).
עם זאת, במהלך העונה הסתבר שאקלסטון החליט לפרוש לאחר עונה אחת בלבד, ונודע כי השחקן שיחליפו כדוקטור העשירי הוא דייוויד טננט.
בילי פייפר המשיכה לגלם את המלווה רוז טיילר, אך ב-15 ביוני 2006 הודיע ה-BBC רשמית כי פייפר תפרוש מהסדרה בסוף העונה השנייה.
את פייפר החליפה השחקנית פרימה אג'ימן שגילמה את דמותה של מרת'ה ג'ונס, ובעונה הרביעית הופיעה רק בתפקידי אורח.
במקומה הצטרפה לסדרה קתרין טייט שגילמה את דמותה של דונה נובל, אך כמו אגימן, גם טייט נשארה עם הסדרה לעונה אחת בלבד.
עם סיום העונה הרביעית, שודרו במשך שנת 2008 ו-2009 5 פרקי ספיישל בלבד שבסופם עזב טננט את הסדרה.
בשנת 2010 עלתה לשידור העונה החמישית, כאשר מאט סמית מגלם את הדוקטור האחד עשר ומלוויו החדשים הם איימי פונד המגולמת על ידי קארן גילאן ורורי ויליאמס המגולם על ידי ארתור דארוויל.
כמו כן הוחלף המפיק בפועל והכותב הראשי, ראסל טי דייוויס, שליווה את הסדרה החדשה מעונתה הראשונה, בסטיבן מופאט, שכתב בעבר מספר פרקים לסדרה ואף היה אחראי לסדרות אחרות ב-BBC כגון זיווגים וג'קיל.
בשנת 2011 עלתה עונה שישית לסדרה, שבה שלושת השחקנים הראשיים מהעונה החמישית, מאט, קארן וארתור, המשיכו לגלם את דמויותיהם הדוקטור, איימי ורורי, בהתאמה.
כמו כן, המשיכו שלושת השחקנים לעונה השביעית, בה לאחר חמישה פרקים פרשו השחקנים קארן וארתור המגלמים את איימי ורורי.
קלרה אוסוולד המגולמת על ידי ג'נה קולמן, שהופיעה בתפקיד מינורי בפרק הראשון של העונה השביעית, תפסה את מקומם, והחל מפרק הספיישל "אנשי השלג" ששודר לאחר הפרק החמישי בעונה, הצטרפה לסדרה כמלווה קבועה של הדוקטור.
לאורך זמן תפקידו של מאט בתור הדוקטור, מלווה לא קבועה של הדוקטור שחוזרת והולכת הייתה מרכזית יותר בעלילה - דמותה של ריבר סונג המגולמת על ידי אלכס קינגסטון, שהוצגה כבר בפרק מסוים בעונה הרביעית.
לאחר העונה השביעית שודרו שני פרקי ספיישל (ביניהם פרק לרגל חגיגות היובל לסדרה), ובסופם עזב מאט סמית את הסדרה, ואת תפקיד הדוקטור החדש לקח פיטר קפלדי, ולצדו ג'נה קולמן בתפקיד קלרה (עונות 8–9).
לאחר שידור הפרק הראשון של הסדרה החדשה, "רוז", הסדרה נמכרה לארצות רבות נוספות ובהן ישראל.
בישראל הסדרה שודרה בעבר ב-Yes stars 2, BBC Prime ו-AXN ובשירות ה-VOD של HOT.
לאחר מכן שודרה בערוץ yes stars Action של הלוויין וב-Yes action (אפיק 13), וב-BBC Entertainment בכבלים ובלוויין.
נכון להיום התוכנית אינה משודרת בערוצי הטלוויזיה בישראל, אך בעלי דיסני פלוס יכולים לצפות בספיישלים של 2023 והלאה.
בסדרה המקורית בשנים 1963 - 1989, הפרקים השבועיים היו חלק מסיפור שנמשך בדרך כלל ארבעה עד שישה פרקים.
חריגים בולטים היו הסיפורים "תוכנית האב של הדאלקים" שכלל 12 פרקים (והפרק "משימה אל הלא ידוע", שהיווה הקדמה לפרק הנ"ל, שלא כלל איש מהצוות הקבוע), 10 פרקים של "משחקי מלחמה" ו-14 פרקים של "משפטו של אדון הזמן" (סיפור שלמעשה נמשך עונה שלמה).
הרעיון המקורי היה לעשות תוכנית לכל המשפחה בעלת אופי חינוכי.
הכוונה הייתה להציג לסירוגין תוכניות שמלמדות היסטוריה באמצעות סיפורים המתרחשים בתקופות חשובות בהיסטוריה האנושית (כמו המהפכה הצרפתית, האימפריה הרומית או קרב קולודן), ותוכניות שמלמדות מדעים עם סיפורים המתרחשים בעתיד או בחלל החיצון.
בעונות הראשונות המלווים של הדוקטור היו בהתאם מורים להיסטוריה ולמדע.
בפועל סיפורי המדע בדיוני בסדרה עוררו יותר עניין, והנושאים ההיסטוריים, שלא היו חביבים על הכותבים, נזנחו לחלוטין.
אף על פי שאירועים היסטוריים המשיכו לשמש רקע לפרקים בסדרה, הם היוו רק תפאורה לסיפורי מדע בדיוני.
הסדרה הפכה במהירות ל"מוסד לאומי" בבריטניה, ושחקנים וקומיקאים רבים השתתפו בה בתפקידי אורח.
עד יוני 2005 הופקו כ-709 פרקים של "דוקטור הו", משך רוב הפרקים הללו ארך בסביבות ה-25 דקות.
בסדרה המחודשת ב-2005 הופקו בינתיים 15 עונות, ובהן פרקים שאורכם כ-45 דקות ומספר פרקי "ספיישל" ששודרו בין העונות ושאורכם גדול יותר ולא קבוע.
הכותבים המרכזיים בסדרה החדשה הם ראסל טי דייוויס (בעונות 1–4 ו14-הווה), סטיבן מופאט (בעונות 5–10) וכריס צ'יבנל (עונות 11–13).
נעימת הנושא של הסדרה, שחוברה ב-1963 על ידי רון גריינר ודליה דרבישייר, נחשבה לחדשנית בתחום המוזיקה האלקטרונית.
העיבוד המוזיקלי של דרבישייר שימש בשינויים קלים עד לסוף העונה ה-17 של הסדרה.
בעונה ה-18 (1980) חובר לחן דינמי יותר על ידי פיטר האוול, העיבוד הוחלף ב-1986 בעיבוד של דומיניק גלין, אך הוא לא התקבל יפה.
קף מקקלוך עיבד מחדש ב-1987 עבור העונה של הדוקטור השביעי, גרסה זו ליוותה את התוכנית עד שהופסקה בשנת 1989. בסדרה המחודשת ב-2005 עיבד מאריי גולד את הלחן עיבוד מחודש שכלל דגימות מהנעימה המקורית של 1963, ותוספות מקוריות.
עיבודים נוספים של נעימת הנושא הופיעו בתוכנית המיוחדת לרגל 30 שנה לדוקטור הו במסגרת משדר התרמה בריטי לילדים במצוקה, בסרט הטלוויזיה משנת 1996 וכן בחלק מתסכיתי השמע המופצים על ידי חברת "Big Finish" ברישיון מה-BBC.
בתחילת שנות השבעים הקליט ג'ון פרטווי, שגילם את הדוקטור השלישי, שיר ששמו "מי זה הדוקטור" לפי נעימת הנושא של הסדרה.
ב-1988 הוציאה להקת "The Justified Ancients of Mu Mu" (שנודעה אחר כך בשם KLF) תקליטון בשם "Doctorin' The Tardis" בשם הטיימלורדס ("אדוני הזמן"), שיר שהגיע לראש המצעדים בבריטניה.
מוזיקאים נוספים שהקליטו גרסאות כיסוי של הנעימה היו להקת "אורביטל", הלהקה האוסטרלית "פורפליי", הלהקה האירית "הפוגס" ועוד.
השיר One of These Days מתוך האלבום Meddle של פינק פלויד כולל קטעים המזכירים מאוד את נעימת הנושא, הנכתבו ככל הנראה כהומאז'.
דמותו של הדוקטור הייתה בתחילה אפופה במסתורין.
כל מה שהיה ידוע עליו הוא שיש לו נכדה, סוזן, שנולדה "בזמן אחר ובעולם אחר", וששניהם יצאו לגלות.
במשך הזמן התגלה שהדוקטור שייך לגזע אדוני הזמן והגיע מהכוכב גאליפריי.
הוא בעל שני לבבות, ויש בכוחו, כמו כל אדוני הזמן, לקום לתחייה מחודשת אחרי מותו (תהליך המכונה "התחדשות").
הוא השתתף במלחמת הזמן, אשר בה נהרגו כל בני גזעו.
את הדוקטור שיחקו עד כה 14 שחקנים (כולל את הדוקטור ממלחמת הזמן אשר בדרך כלל לא נחשב בספירת הדוקטורים).
השחקן הנוכחי המשחק את הדוקטור הוא שוטי גטווה.
הדוקטור המקורי היה רגזן וחמום מוח, אבל גם אינטליגנטי מאוד ורחמן, הוא מתעב רשע וברצון מושיט עזרה לזקוקים לו.
לדוקטור יש חללית שהיא גם מכונת זמן הנקראת טארדיס והיא גדולה יותר מבפנים מאשר מבחוץ.
בעונה האחרונה של דוקטור הו לפני ביטולה ב-1989 שולבו רמזים באשר לעברו של הדוקטור.
הרמזים היו אמורים להתפתח לכדי סיפור שלם יותר בעונה ה-27 של התוכנית, אך זו, כאמור, בוטלה.
על פי הפרקים המתוכננים שלא שודרו, הדוקטור אמור היה לגלות פרטים לגבי גלגול קודם שלו (שקדם לגוף הראשון שלו כדוקטור) שנודע בשם "האחר".
בסרט הטלוויזיה משנת 1996 התגלה כי הדוקטור הוא בחלקו בן-אנוש, אך פרט זה לא זכה, בינתיים, להתייחסויות נוספות בסדרה החדשה, והוא אף סותר מידע שהופיע בסדרה המקורית.
מעריצים שניסו לתת הסבר לגילוי הזה במסגרת ההגיון הפנימי של הסדרה העלו את האפשרות שרק בגלגולו השמיני היה הדוקטור חצי-אדם.
ביסוס לאפשרות זו ניתן למצוא בסיפור "Mawdryn Undead" מהעונה העשרים (הדוקטור החמישי), שם נטען כי אדוני זמן יכולים "לשנות גזע" בין התחדשות אחת לאחרת.
בסוף עונה שבע הוצג דוקטור לא ידוע שאותו מגלם השחקן ג'ון הארט ורק נאמר שעשה מעשה שאותו הדוקטור מחשיב נוראי כל כך עד שאינו קורא לו אפילו הדוקטור.
הסיפור שלו סופר בהרחבה ב-23 בנובמבר 2013, במהלך ספיישל חגיגי (לרגל חגיגות ה-50 שנה לסדרה) שהיה באורך של סרט מלא והוקרן בתלת מימד ובבתי קולנוע נבחרים בבריטניה.
עד לשנת 2005 "ההתחדשות" של הדוקטור עובדה כחלק מהסיפור, אבל אחרי ההפסקה הארוכה בסדרה הוחלט לא להחליף את השחקנים בפרק הראשון, כדי לא לגרום לבלבול בקרב צופים החדשים.
בהתאם לכך הדוקטור התשיעי (בגילומו של כריסטופר אקלסטון) מופיע בתחילת הסדרה, ללא הופעתו של הדוקטור השמיני, אולם הוא מזכיר את דמותו הקודמת ורומז על כך שהתחדשותו קרתה לאחרונה.
מפיקי הסדרה החדשה הסבירו כי לסצנת התחדשות בראשיתו של פרק ראשון המיועד לציבור שברובו לא הכיר את הסדרה המקורית לא יהיה האפקט הרגשי שמתלווה לסצנה שכזו, והיא תגרום לבלבול מיותר אצל הצופה.
ב-1 ביוני 2013 הוכרז כי מאט סמית, שגילם את התגלמותו ה-11 של הדוקטור, יעזוב את הסדרה ויתחדש במהלך ספיישל חג המולד 2013, שישודר ב-25 בדצמבר 2013. ב-4 באוגוסט 2013 הוכרז כי מחליפו יהיה פיטר קפלדי, שהשתתף כדמות משנית בעונה הרביעית ("להבות פומפיי").
ההתחדשות עצמה התרחשה בספיישל חג המולד 2013: "זמנו של הדוקטור".
המעבר מהדוקטור ה-11 ל-12 הייתה ההתחדשות הקצרה ביותר שקרתה עד היום.
בסוף 2017 עזב קפלדי את התפקיד, והוחלף על ידי ג'ודי ויטאקר באוקטובר 2018 – ויטאקר היא האישה הראשונה שגילמה את הדוקטור.
בנובמבר אותה שנה צללו נתוני הצפייה של הסדרה חדות, כשצופים רבים התלוננו על כך שהעלילה נעשתה תקינה פוליטית מדי אחרי שפרקים הציגו מפגש עם רוזה פארקס וגבר שנכנס להריון.
ב-23 באוקטובר 2022 ויטאקר התחדשה והוחלפה על ידי דייוויד טננט, שבעבר גילם את הדוקטור העשירי, בתור הדוקטור הארבעה עשר - מה שהפך אותו לשחקן הראשון ששיחק שתי התחדשויות של הדוקטור.
מוקדם יותר באותה שנה, ב-8 במאי 2022, הוכרז כי שוטי גטווה לוהק לתפקיד הדוקטור החמשה עשר.
גטווה, האדם השחור הראשון בתפקיד, מגלם את הדוקטור כיום.
ב-31 במאי 2025 שודר הפרק המסיים של העונה ה-15 של הסדרה המחודשת, כאשר בסופו השחקנית בילי פייפר התגלתה בתור ההתחדשות הטריה של הדוקטור, המחליפה את מקומו של הדוקטור ה-15 שגולם על ידי השחקן שוטי גטווה.
פייפר גילמה בעבר בסדרה את דמות המלווה רוז טיילר, לצד הדוקטורים התשיעי והעשירי.
שחקנים שגילמו את הדוקטור בטלוויזיה
ב-1983, ביום השנה ה-20 לסדרה, גילם ריצ'רד הארנדול את תפקיד הדוקטור הראשון בסרט הטלוויזיה "חמשת הדוקטורים", כיוון שויליאם הארטנל נפטר ב-1975. בספיישל חג המולד בשנת 2017 התפקיד גולם על ידי דייוויד בראדלי.
טרוטון ופרטווי מתו אף הם ב-1987 וב-1996 בהתאמה.
שני סרטי "דוקטור הו" הופקו בשנות השישים בכיכובו של פיטר קאשינג, אך הם חורגים באופן מהותי מהקו שהתוותה הסדרה בהמשך דרכה - למשל, הדוקטור של קאשינג הוא בן אנוש ולא חייזר - ולפיכך הם נחשבים מחוץ לקאנון, והדוקטור של קאשינג אינו נכלל בספירה הרגילה של הדוקטורים.
בסיפור "משפטו של אדון זמן", שהיווה את כל העונה ה-23, נטען כי התובע במשפטו של הדוקטור, הואליארד (מייקל ג'ייסטון), אינו אלא זיקוק של צידו האפל של הדוקטור שניתק ממנו בין הגוף ה-12 לגוף האחרון שלו (אף על פי שבסדרה החדשה הדוקטור מקבל עוד מחזור התחדשיות חדש).
לדוקטור נלווים כמעט תמיד שותפים למסע.
(למעט מקרים חריגים; בפרק "The Deadly Assassin" הדוקטור הרביעי מטייל לבד אחרי ששרה ג'יין עזבה, בפרק "Heaven Sent" הדוקטור ה-12 עדיין בלי אף מלווה אחרי מותה של קלרה).
המלווה הוא הדמות הראשית לצדו של הדוקטור והוא נועד כדי לספק לצופים דמות להזדהות איתה, ולקדם את העלילה על ידי כך שישאל שאלות ויסתבך בצרות.
הדוקטור רוכש לו מלווים חדשים ונפרד ממלווים קודמים, חלקם חוזר לבתיהם ואחרים נשארים בעולם החדש אליו הגיעו, ואף בכמה מקרים המלווה מת במהלך הסדרה.
בימיה הראשונים של הסדרה, הדוקטור נהג לטייל עם שניים-שלושה מלווים כל פעם.
החל משנות ה-70, הדוקטור החל לטייל לרוב עם מלווה אחת בלבד, בדרך כלל בחורה צעירה.
בין המלווים והמלוות הזכורים ביותר בסדרה הקלאסית ניתן למצוא את איאן וברברה (ויליאם ראסל וג'קלין היל), ג'יימי (פרייזר היינס), ג'ו גרנט (קייטי מאנינג), שרה ג'יין סמית (אליזבת סליידן), רומאנה (מרי תאם \ ללה וורד) ו-K-9 הכלב הרובוטי.
בין המלוות בסדרה המחודשת ניתן לראות את רוז טיילר (בילי פייפר), מרתה (פרימה אג'ימן), דונה (קתרין טייט), איימי ורורי (קארן גילאן וארתור דארוויל) וקלרה אוסוולד (ג'נה קולמן).
מעבר למלווים הקבועים, יש עוד דמויות שנוהגות לחזור ולהופיע בסדרה.
בריגדיר אליסטר לת'ברידג'-סטיוארט (ניקולס קורטני) הוא איש צבא וחבר של הדוקטור שעומד בראש הארגון יוני"ט (UNIT - Unified Intelligence Taskforce).
הוא הופיע בסדרה לסירוגין משנת 1968 לצד הדוקטור השני ועד שנת 1989 לצד הדוקטור השביעי.
רוב הופעותיו היו בשנות ה-70, לצד הדוקטור השלישי.
בסדרה המחודשת, בתו של הבריגדיר, קייט סטיוארט (ג'מה רדגרייב) תופסת את מקומו ומופיעה לצד הדוקטור ה-11 וה-12, וחוזרת להופיע בספיישלים עם הדוקטור ה-14 ועם הדוקטור ה-15.
המאסטר הוא חבר ואויב של הדוקטור.
הוא הופיע לראשונה לצד הדוקטור השלישי בשנת 1971 בגילומו של רוג'ר דלגאדו וחזר והופיע שוב ושוב במהלך הסדרה בפרקים שונים.
אחרי שדלגאדו נהרג בתאונת דרכים, השחקן העיקרי לגלם את המאסטר היה אנתוני איינלי, אשר שיחק בתפקיד עד הפרק האחרון של הסדרה הקלאסית בשנת 1989. המאסטר חזר גם בסדרה המחודשת בשנת 2007, בגילומם של סר דרק ג'קובי וג'ון סים ובהמשך בגילומה של מישל גומז ובגילומו של סשה דוואן.
בני משפחתם של המלוות החלו לתפוס נופח משמעותי בעלילה בסדרה המחודשת.
אמא של רוז, ג'קי (קאמיל קודורי) והחבר של רוז, מיקי (נואל קלארק) הופיעו לא מעט בשתי העונות הראשונות וחזרו להופעות אורח בהמשך.
כך גם אחותה של מרתה, טיש (גוגו אמבתה-רו) שהופיעה בעונה השלישית; סבה של דונה, וילפרד (ברנרד קריבינס) שהופיע בעונה הרביעית (וחזר להופעת אורח בספיישל עם הדוקטור ה-14, זמן קצר לפני מותו) ובן זוגה של קלרה, דני (סמואל אנדרסון) שהופיע בעונה השמינית.
הארייט ג'ונס (פנלופי וילטון) היא חברת פרלמנט ומאוחר יותר ראש ממשלה שהופיעה לצד הדוקטור התשיעי והעשירי מספר פעמים.
מייזי ויליאמס גילמה את אשילדר, נערה שהדוקטור ה-12 הופך לבת אלמוות והוא ממשיך להיתקל בה בפרקים שונים לאורך העונה התשיעית.
דמות משנה בולטת היא ריבר סונג (אלכס קינגסטון).
ריבר היא ארכאולוגית מהמאה ה-51 והיא מופיעה לראשונה בסדרה המחודשת בעונה הרביעית, לצד הדוקטור העשירי.
נראה שהיא מכירה אותו היטב, אך הוא אינו מזהה אותה כלל.
בהמשך היא חוזרת ומופיעה לצד הדוקטור ה-11 וה-12, התעלומה שלה ממשיכה להעמיק ולהיפתר - מתגלה שהיא בתם של המלווים איימי ורורי ושהיא והדוקטור נהיים מעורבים בקשר רומנטי.
כשהמפיק סידני ניומן יזם את הסדרה, הוא לא רצה להנציח את הקלישאות של "המפלצות בעלות העיניים הבולטות" שרווחו בז'אנר המדע בדיוני.
אך המפלצות היוו מרכיב ב"דוקטור הו" כבר מההתחלה.
לדוקטור יריבים רבים, הבולטים מביניהם הם "הסייברמנים", ה"דאלקים" ו"המאסטר" - אדון זמן שסרח.
מבין כל המפלצות והנבלים היו אלה הדאלקים שכבשו את דמיונם של הצופים.
הניסיון הראשון ליצור סדרת-בת ל"דוקטור הו" היה "K-9 And Company".
פרק פיילוט בשם "A Girl's Best Friend" הופק ושודר, אך התוכנית לא המשיכה מעבר לזה.
התוכנית התמקדה במלוות העבר שרה ג'יין סמית (אליזבת סליידן) אשר מקבלת יום אחד מתנה מהדוקטור - הכלב הרובוטי K-9. (קולו של ג'ון ליסון).
"טורצ'ווד" עוקבת אחר מעלליו של קפטן ג'ק הארקנס (ג'ון בארומן), מלווה לשעבר של הדוקטור אשר עומד בראש ארגון "טורצ'ווד 3" בקארדיף של המאה ה-21. הוא והצוות שלו (גוון קופר, אוון הרפר, טושיקו סאטו ויאנטו ג'ונס) מסכלים יחדיו מזימות של חייזרים ונבלים שונים להשתלט על העולם.
הסדרה נחשבת למיועדת לקהל צופים בוגר יותר מזה של סדרת האם, בשל אופי אפל יותר ומינון גבוה יותר של מין ואלימות.
התוכנית שודרה בערוץ BBC Three בעונתה הראשונה, עברה ל-BBC Two בעונתה השנייה והגיעה לערוץ המרכזי, BBC One בעונתה השלישית.
העונה הרביעית שודרה בערוץ האמריקאי Starz.
התוכנית מעולם לא בוטלה רשמית, אך נכון לשנת 2020 אין תוכניות להפיק עונה נוספת.
תסכיתי אודיו בהפקת "ביג פיניש" המשיכו את עלילות הסדרה מעבר לעונה הרביעית.
"הרפתקאות שרה ג'יין", בדומה ל-"K-9 And Company", עוקבת אחר דמותה של שרה ג'יין סמית.
שרה ג'יין מאמצת בן, לוק, ויחד איתו ועם חבריו (מריה, קלייד וראני) היא מסכלת מזימות ותוכניות של חייזרים, יצורים ונבלים שונים להשתלט על העולם.
זהו הספין-אוף הראשון בו הדוקטור בעצמו (דייוויד טננט ומאט סמית) מגיע להופעות אורח.
סדרה זו מיועדת לקהל צופים שכולל ילדים ומוגדרת ל"כל המשפחה".
היא שודרה בערוץ CBBC המיועד לילדים.
הסדרה הסתיימה לאחר שידור מחצית מפרקי העונה החמישית שנכתבו, בעקבות מותה של השחקנית הראשית אליזבת סליידן.
"Class" היה ספין-אוף לנוער אשר התמקד בבית הספר התיכון "Coal Hill" אשר הופיע לא פעם בסדרה, בין היתר כשהמלווה קלרה אוסוולד (ג'נה קולמן) עבדה בו כמורה.
הדמויות הראשיות היו חבורת תלמידים (אפריל, ראם, טניה וצ'רלי) והמורה שלהם, מיס קוויל.
מיס קוויל וצ'רלי הם למעשה חייזרים שכלואים בכדור הארץ ויחד עם שאר הדמויות הם מתמודדים עם איומים מהחלל החיצון אשר תוקפים את בית הספר.
זהו הספין-אוף השני בו הדוקטור (פיטר קפלדי) מגיע להופעת אורח.
הסדרה בוטלה אחרי עונה אחת.
תסכיתי אודיו בהפקת "ביג פיניש" המשיכו את עלילות הסדרה מעבר לעונה שהופקה.
במקביל לעליית הסדרה המחודשת בשנת 2005, עלתה גם תוכנית אשר תיארה את העשייה מאחורי הקלעים של "דוקטור הו".
(בתרגום חופשי: "דוקטור הו חסוי") אחרי כל פרק של "דוקטור הו" ששודר בערוץ BBC One, שודר בערוץ BBC Three פרק מאחורי הקלעים שמתאר איך עשו את הפרק ששודר באותו היום.
הפרקים כללו ראיונות עם השחקנים, הכותבים ועם צוות ההפקה ולעיתים גם עם שחקנים ודמויות מפתח מהסדרה הקלאסית.
התוכנית ירדה מהמרקע אחרי העונה השישית.
הסדרה זכתה להנצחה במגוון רחב של מדיות.
כבר בזמן שידור הסדרה המקורית הפכו חלק מפרקי הסדרה לספרים בהוצאת ה-BBC.
בהמשך, לאחר ביטול הסדרה, המשיכו מעריצים ושוחרים של הדוקטור לפתח את דמותו בסדרת ספרי "ההרפתקאות החדשות של דוקטור הו" (בהוצאת וירג'ין), בקומיקס שהתפרסם במסגרת מגזין דוקטור הו, ובסדרת תסכיתים רשמיים המופקים עד היום על ידי חברת "Big Finish".
סיפורי הדוקטור במדיה השונים מפתחים את דמויותיהם של הדוקטורים השונים, מוסיפים להם סיפורים חדשים ומלווים חדשים.
סיפורים ומלווים אלו אף משפיעים על הדוקטורים של המדיה האחרים.
כך, למשל, הופיע בקומיקסים של עלילות הדוקטור השישי יצור משנה-צורה בשם פרובישר, המעדיף להופיע רוב הזמן כפינגווין.
פרובישר הופיע פעמיים גם בתסכיתים של Big Finish.
עם זאת, רוב סיפורי המדיה הנוספים מעבר לתוכניות הטלוויזיה וסרט הטלוויזיה מ-1996 נחשבים מחוץ לקאנון של דוקטור הו ואינם מחייבים את יוצרי הסדרה במסגרת שמירת ההגיון הפנימי וההיסטוריה של הדוקטור.
עד כה, בסדרה החדשה, ההתייחסות היחידה לסיפורים ממדיות אחרות הייתה במיני-פרק שבו פול מקגאן ציין את שמותיהם של כל המלווים שלו באותה תקופה בתסכיתי Big Finish, ובראיונות עם יוצרי הסדרה עולה מפעם לפעם כי רעיונות לפרקים נלקחו מתוך סיפורים שנכתבו לראשונה באחד המדיה האחרים.
לדוגמה, הפרק "טבע האדם" בעונה השלישית (נכתב על ידי פול קורנל) הוא גרסה טלוויזיונית לספר של הדוקטור השביעי עם אותו השם.
שנהפרסקטגוריהמועמד/יםתוצאהמקור2024פרס התקשורת של הליגה ההומו-לסבית נגד השמצהסדרת הדרמה הטובה ביותרדוקטור הופרס באפט"א לטלוויזיהרגע בלתי נשכחשוטי גטווה נחשף כדוקטור ה-152025פרס אמי לבידור בפריים טייםהכוריאוגרפיה הטובה ביותר לתוכנית מתוסרטתג'ק מרפי
דוקטור ז'יוואגו הוא רומן מאת בוריס פסטרנק שיצא לאור בשפה הרוסית בשנת 1957. הספר קרוי על שמה של הדמות הראשית, יורי ז'יוואגו, רופא במקצועו ומשורר.
שם הספר רומז על המילה הרוסית לחיים, זִ'יזְן (жизнь), נושא מרכזי בספר.
הספר עוסק באדם הנקרע בין שתי נשים, על רקע מהפכת אוקטובר.
הוא מבוסס על דמותה של אולגה איבינסקיה , משוררת שהייתה אהובתו של פסטרנק ב-13 השנים האחרונות של חייו.
רומן זה תועד בספר "לארה", וכן בספר שכתבה אולגה איבינסקיה ושתורגם לעברית: "בשבי העתים חיי עם פסטרנק".
ברובד יותר עמוק דן הספר בהשפעותיה ההרסניות של האלימות שנלוותה למהפכת אוקטובר על חיי האנשים הפרטיים.
הספר נכתב במשך עשר שנים, משנת 1945 עד שנת 1955, ונחשב לפי הערכתו של הסופר עצמו כשיא יצירתו בתור כותב פרוזה.
הרומן מלווה בשירתו המתחרזת של הגיבור הראשי - יורי אנדרייביץ' ז'יוואגו.
הספר נוגע בשאלות אישיות של המהות - סודות החיים והמוות, בעיות של ההיסטוריה הרוסית, יהדות ונצרות, בד בבד שהוא מציג את התמונה הרחבה של חיי האינטליגנציה הרוסית על רקע תקופה דרמטית מתחילת המאה ועד מלחמת האזרחים.
הספר התקבל בצורה שלילית בקרב הקהילה הספרותית ונדחה מהוצאה לאור בשל דעתו הלא חד משמעית של הסופר לגבי מהפכת אוקטובר שנערכה בשנת 1917 ולגבי השפעתה על המשך החיים ברוסיה.
הספר עובד לסרט קולנוע על ידי דייוויד לין ב-1965, ולמספר סדרות טלוויזיה, האחרונה בהן שודרה ברוסיה ב-2005.
על אף שהספר מכיל פסקאות שנכתבו עוד בעשור הראשון ובשנות ה-20 של המאה ה-20, הוא לא הושלם עד 1956. לאחר שפסטרנק שלח את הספר לפרסום בביטאון "נוביי מיר" הוא נדחה בגלל השקפתו הפוליטית שנגדה את השקפת השלטון.
ב-1957 הבריח ג'אנג'אקומו פלטרינלי, בעל בית הוצאה לאור, עותק של כתב היד של הספר לאיטליה, שם הוא הדפיס את הספר בשפת המקור, רוסית.
שנה לאחר מכן פורסמו תרגומים של הספר לאנגלית ואיטלקית, פרסומים שהביאו להכרזת פסטרנק כזוכה פרס נובל לספרות לשנת 1958. ממשלת ברית המועצות ביקשה מוועדת הפרס שלא להעניקו לפסטרנק מאחר שהספר נוגד את השקפת העולם הסובייטית, בקשה זו, ולחץ שהופעל על פסטרנק הביאו אותו לוותר על הפרס.
הוא נפטר מסרטן ריאות ב-30 במאי 1960.
דוקטור ז'יוואגו התפרסם ברוסיה רק בשנת 1988, קרוב לשלושים שנים לאחר מות מחברו, בביטאון שדחה אותו לפנים, "נוביי מיר".
מספר מהדורות סאמיזדאט של הספר נפוצו עוד לפני כן בברית המועצות.
יורי ז'יוואגו הוא אדם רגיש ופואטי, כמעט מיסטי.
האידיאלים והעקרונות של יורי עומדים בניגוד לזוועות מלחמת העולם הראשונה, מהפכת אוקטובר ומלחמת האזרחים ברוסיה שבאה בעקבותיה.
נושא מרכזי בספר הוא הניגוד שבין האידיאלים למימושם, בין אם על ידי הבולשביקים המורדים ובין אם על ידי הצבא הלבן.
יורי עד להתפרקות החברה האזרחית ולסבלה במהלך המהומות, אפילו אהבת חייו, לריסה, נלקחת ממנו.
יורי יוצא למסע ברחבי רוסיה השסועה, על-פני סיביר וחזרה למוסקבה, על-מנת למצוא מקום אליו לא הגיעו אימי המהפכה.
במהלך המסע הוא הוגה ביכולתה המפלצתית של המלחמה לגרום לבני-אדם לנהוג בחוסר הגיון, ולחברות רציונליות בדרך כלל לצאת אחת כנגד השנייה.
המראות הנגלים אליו במהלך המסע מעמיקים את הניגוד בין המלחמה לנפשו של יורי שלא הושחתה על ידי האלימות.
מחשבות יורי מהוות למעשה את ביקורתו של פסטרנק נגד רעיונות הלניניזם, בעיקר נגד "בניית אדם חדש".
צבי ארד, שנת 1958, הוצאת עם עובד
פטר קריקסונוב, שנת 2006, הוצאת כתר ספרים
דוקטור הו היא סדרת טלוויזיה בריטית מז'אנר המדע הבדיוני שמופקת על ידי ה-BBC.
בסדרה חייזר דמוי אדם, הרפתקן ומסתורי הידוע רק בכינוי "הדוקטור", אשר מטייל בזמן ובחלל ונלחם בכוחות הרשע.
המלווה נועד כדי לספק לצופים דמות להזדהות איתה, ולקדם את העלילה על ידי כך שישאל שאלות ויסתבך בצרות.
הדוקטור רוכש לו מלווים חדשים ונפרד ממלווים קודמים, חלקם חוזר לבתיהם ואחרים נשארים בעולם החדש אליו הגיעו, ואף בכמה מקרים בודדים, המלווה מת במהלך הסדרה.
המושג "מלווה" (Companion) נמצא בשימוש יותר מחוץ לסדרה, כלומר בקהילת המעריצים.
בתוך הסדרה, המושג בקושי נמצא בשימוש והדוקטור לא נוהג להתייחס אל חבריו כ"מלווים", במיוחד לא בסדרה הקלאסית.
המושג "עוזרת" (Assistant) הוא שהיה יותר בשימוש בימיה הראשונים של הסדרה, כך למשל תיאר הדוקטור הראשון את מלוותו דוֹדוֹ צ'פלט בפרק "מכונות מלחמה", וכך הבריגדיר הציג את ג'ו גרנט בפני הדוקטור השלישי בפרק "טרור האוטונים".
המושגים "מלווה" או "עוזרת" מעולם לא הוגדרו רשמית בתוך הנרטיב של הסדרה ולכן לפעמים קשה להגדיר מי נחשב\ת מלווה ומי לא.
האם המלווה חייבת לטייל עם הדוקטור בטארדיס?
אם כן, אז ליז שו לא נחשבת למלווה למרות שכיכבה בתפקיד ראשי לצד הדוקטור למשך עונה שלמה בשנת 1970. האם כדי להיחשב מלווה על הדמות להופיע ביותר מסיפור אחד?
אם כן, אז מה מעמדם של אסטריד פת', ג'קסון לייק או ליידי כריסטינה, ששמות השחקנים שמגלמים אותם אף הופיעו בכתוביות הפתיחה?
עוד דמויות שיש עליהן ויכוח הן שרה קינגדום, אשר הופיעה רק בסיפור אחד עם הדוקטור הראשון וג'קי טיילר, אשר הופיעה לאורך מספר פרקים, טיילה בטארדיס ואף עזרה לדוקטור העשירי להתאושש אחרי התחדשות.
בימיה הראשונים של דוקטור הו, תפקידן של הדמויות בתוך העלילה היה שונה ממה שמוכר לצופים כיום.
במקור, הדוקטור היה דמות מסתורית עם כוחות ומניעים לא ברורים.
הדמויות הראשיות של הסדרה היו למעשה המורים איאן צ'סטרטון וברברה רייט, שסיפקו לקהל דמויות אנושיות להזדהות עמן.
תפקידו של איאן באופן ספציפי היה גם לשמש כגיבור-אקשן, שכן הדוקטור היה איש זקן.
הדמות הרביעית הייתה סוזן, נכדתו של הדוקטור שסיפקה נקודת מבט לצופים הצעירים.
קרול אן פורד, אשר גילמה את סוזן, לא הייתה מרוצה מחוסר ההתפתחות של דמותה ועזבה את הסדרה בעונתה השנייה.
דמותה של סוזן עזבה כשהתחתנה עם לוחם חופש ונשארה איתו לשקם את כדור הארץ במאה ה-22 אחרי פלישת דאלקים.
מפיקי הסדרה החליפו את סוזן בדמותה של ויקי, נערה צעירה גם היא.
כשאיאן וברברה עזבו את הסדרה, משבצת ה"גיבור-אקשן" אוישה על ידי המלווה החדש סטיבן טיילור.
התבנית הזאת של "הדוקטור, בחורה צעירה וגבר גיבור" הייתה בשימוש לאורך שנות ה-60.
כשהתוכנית עברה לשידור בצבע בשנות ה-70, הפורמט השתנה; הדוקטור השתקע בכדור הארץ והדמויות סביבו היו קשורות לעבודתו בארגון יוני"ט (UNIT- Unified Intelligence Taskforce).
הדוקטור השלישי, שהיה יותר פיזי ואקטיבי מקודמיו בתפקיד, ניכס אליו את תפקיד גיבור-האקשן והפך את המלווה הגברי למיותר.
בעונה 11 של שנת 1970, התלוו אל הדוקטור המדענית ליז שו ובריגדיר לת'ברידג'-סטיוארט, כמו גם אנשי צוות נוספים מתוך יוני"ט כמו ג'ון בנטון.
ליז שו האינטלקטואלית הוחלפה בשנת 1971 בג'ו גרנט.
כשהתוכנית חזרה להרפתקאות בזמן ובחלל, הפורמט השתנה שוב; יוני"ט המשיכו לתפקד כמעין בסיס-אם שהדוקטור חוזר אליו כשהוא בכדור הארץ, אך בהרפתקאות בחלל הדוקטור וג'ו היו צוות נפרד עם קשר משלהם- דוקטור ומלווה.
התבנית הזאת של "הדוקטור ומלווה אחת" הפכה לדרך ממנה הסדרה סטתה רק לעיתים נדירות.
לעיתים נוסף גם מלווה זכר.
(כדוגמת הארי סאליבן, אדריק, טורלוג, קפטן ג'ק ורורי ויליאמס) דמותו של הארי סאליבן, מלווה של הדוקטור הרביעי, נוצרה כאשר ההפקה תכננה ללהק לתפקיד הדוקטור איש מבוגר יותר.
לבסוף התפקיד הלך לטום בייקר, בן 40 בזמנו, והתפקיד של הארי הצטמצם.
לקראת סוף העונה האחרונה של הדוקטור הרביעי בשנת 1981, הדוקטור טייל עם שלושה מלווים, (אדריק, ניסה וטיגן) שהמשיכו ללוות גם את הדוקטור החמישי.
אדריק נכתב החוצה מהתוכנית (הדמות מתה, דרך נדירה בה מלווים עוזבים את התוכנית) ובתקופת הדוקטור השישי הוא חזר לטייל רק עם מלווה אחת.
בסדרה המחודשת הוצג הקונספט של "מלווה ראשית"; לדוקטור יש מלווה אחת, אך לפעמים מצטרפים אליהם מלווים נוספים אשר לא מקבלים את אותו הפוקוס שהמלווה הראשית מקבלת.
כך למשל המלווה הראשית של הדוקטור התשיעי היא רוז טיילר, ומלווה משני הוא קפטן ג'ק הארקנס שהצטרף אליהם רק לפרקים האחרונים בעונה הראשונה.
בסדרה הקלאסית (1963-1989), החברים ובני המשפחה של החברים בקושי הוצגו בתוכנית וכמעט תמיד נשארו בחושך בנוגע לעיסוקו של הדוקטור ולטארדיס.
בסדרה המחודשת (2005-הווה) החברים ובני המשפחה של המלווים לרוב מוצגים בהרחבה, והם מודעים לאופי החיים של אהוביהם עם הדוקטור.
הסדרה המחודשת גם הציגה מספר מלווים שקשורים למלווים אחרים, בין אם זה קשר דם או קשר נישואים.
בני משפחה של מלווים מהסדרה הקלאסית שלא הופיעו בעבר, הוצגו בסדרה המחודשת; בתו של הבריגדיר, קייט סטיוארט, הופיעה בסדרה; בספין-אוף "הרפתקאות שרה ג'יין" הופיעו הילדים המאומצים של שרה ג'יין, לוק וסקיי, ההורים שלה, אדי וברברה והנכד של המלווה לשעבר ג'ו גרנט, סנטיאגו.
עוד שינוי שהגיע עם הסדרה המחודשת הוא הצגת העבר של המלווים לפני פגישתם עם הדוקטור, לרבות תקופת הילדות שלהם.
בסדרה הקלאסית, תרחיש שכזה מעולם לא התרחש.
המלווים רוז טיילר, מיקי סמית, אדלייד ברוק, איימי פונד, רורי ויליאמס, ריבר סונג וקלרה אוסוולד, כולם הוצגו גם כילדים וגולמו על ידי שחקנים צעירים בסצנות פלאשבק.
המלווים שרה ג'יין סמית וקפטן ג'ק הארקנס גם הם הוצגו כילדים בסדרות הספין-אוף שלהם.
אחת הסיבות הנפוצות בגללן מלוות עזבו את הטארדיס בסדרה הקלאסית הייתה בשביל אהבה או נישואים.
עוד סיבה הייתה בשביל לעזור לאנשים בכוכב אחר (סטיבן, רומאנה, ניסה) או פשוט כי נמאס להם והם רצו לחזור הביתה.
(איאן וברברה, בן ופולי, הארי, טיגן וראיין).
לעיתים המלווים לא רצו לעזוב והופרדו מהדוקטור בכוח (ג'יימי, זואי, שרה ג'יין) אך תרחיש זה נהיה נפוץ יותר בסדרה המחודשת (רוז, דונה, איימי ורורי, קלרה).
לעיתים רחוקות מאוד מלווה נהרג במהלך מסעותיו עם הדוקטור.
קתרינה, מלווה של הדוקטור הראשון, פתחה מנעל אוויר והקריבה את עצמה למען הדוקטור.
שרה קינגדום, מלווה של הדוקטור הראשון, עברה תהליך הזדקנות מואץ שהיה תוצאת לוואי של פעולה של הדוקטור.
אדריק, מלווה של הדוקטור הרביעי והחמישי, נהרג בפיצוץ חללית שהייתה במסלול כבידתי סביב כדור הארץ.
קמיליון, רובוט ומלווה של הדוקטור החמישי, הושמד על ידי הדוקטור כהמתת חסד אחרי שהמאסטר השתלט עליו.
אסטריד פת', מלווה של הדוקטור העשירי, הקריבה את עצמה למען הדוקטור ונפלה אל מותה על סיפון חללית "הטיטאניק".
הדוקטור החיה אותה באופן חלקי ושלח את האטומים שלה לטייל בכוכבים.
אדלייד ברוק, מלווה של הדוקטור העשירי, התאבדה כדי לשמר אירוע קבוע בזמן.
איימי פונד ורורי ויליאמס, מלווים של הדוקטור האחד עשר, נשלחו אחורה בזמן על ידי מלאך בוכה ומתו בשיבה טובה; רורי בגיל 82 ואיימי בגיל 87.
קלרה אוסוולד, מלווה של הדוקטור האחד עשר והשנים עשר, נהרגה בשוגג בעקבות פעולה של אשילדר (מייזי ויליאמס).
הדוקטור נעזר באדוני הזמן כדי להחזיר אותה לחיים, אך מותה נותר אירוע קבוע בזמן אליו היא תהיה חייבת לחזור.
אדריק, איימי, רורי וקלרה הם המלווים ארוכי-הטווח היחידים שמתו במהלך הסדרה.
כל השאר הם מלווים שהופיעו בסיפור אחד או שניים.
מלווהשחקן/שחקניתעונותהערותסוזן פורמןקרול אן פורד1-2, 20מופיעה בפרק אחד בעונה 20.איאן צ'סטרטוןויליאם ראסל1-2ברברה רייטג'קלין היל1-2ויקימורין אובריאן2-3סטיבן טיילורפיטר פרבס2-3קתרינהאדריאן היל3מופיעה בשני סיפורים.שרה קינגדוםג'ין מארש3מופיעה בסיפור אחד.דוֹדוֹ צ'פלטג'קי ליין3פוליאנקה ווילס3-4בן ג'קסוןמייקל קרייז3-4
מלווהשחקן/שחקניתעונותהערותפוליאנקה ווילס3-4בן ג'קסוןמייקל קרייז3-4ג'יימי מקרימוןפרייזר היינס4-6, 22מופיע בסיפור אחד בעונה 22.ויקטוריה ווטרפילדדבורה ווטלינג4-5זואי האריוטוונדי פדבורי5-6
הדוקטור השלישי בילה את רוב זמנו בגלות על כדור הארץ ובסיוע לארגון בשם יוני"ט, שמטרתו להתמודד עם איומים מהחלל החיצון.
מלווהשחקן/שחקניתעונותהערותליז שוקרוליין ג'ון7בריגדיר לת'ברידג'-סטיוארטניקולס קורטני7-11, 20יוני"ט.
(סמל) ג'ון בנטוןג'ון לוין7-11יוני"ט.ג'ו גרנטקייטי מאנינג8-10קפטן מייק ייטסריצ'רד פרנקלין8-11יוני"ט.שרה ג'יין סמיתאליזבת סליידן11, 20מופיעה בפרק אחד עם הדוקטור השלישי בעונה 20.
מלווהשחקן/שחקניתעונותהערותשרה ג'יין סמיתאליזבת סליידן12-14הארי סאליבןאיאן מרטר12, 13לִילהלואיז ג'יימסון14-15קיי-9, דגם ראשוןג'ון ליסון (קול)15קיי-9, דגם שניג'ון ליסון \ דייוויד בריירלי (קול)16-18רומאנה 1מרי תם16רומאנה 2ללה וורד17-18אדריקמתיו וואטרהאוס18ניסהשרה סאטון18טיגן ג'ובאנקהג'נט פילדינג18
מלווהשחקן/שחקניתעונותהערותאדריקמתיו וואטרהאוס19ניסהשרה סאטון19-20טיגן ג'ובאנקהג'נט פילדינג19-21ויסלור טורלוגמארק סטריקסון20-21קמיליוןג'רלד פלוד (קול)20, 21מופיע בשני סיפורים.פרי בראוןניקולה בריאנט21
מלווהשחקן/שחקניתעונותהערותפרי בראוןניקולה בריאנט21-23מל בושבוני לנגפורד23
הופעתו הטלוויזיונית היחידה של הדוקטור השמיני הייתה בסרט שהופק בשנת 1996. הדוקטור השמיני מופיע בהרחבה בתסכיתי אודיו בהם יש לו מגוון גדול של מלווים.
מלווהשחקן/שחקניתעונותהערותגרייס האלוויידפני אשברוקדוקטור הו- הסרט (1996)
הדוקטור התשיעי הוא הראשון שהופיע בעת המחודשת של הסדרה, שהחלה בשנת 2005. הסדרה היא המשך ישיר לסדרה הקלאסית, אבל ספירת העונות התאפסה.
מלווהשחקן/שחקניתעונותהערותרוז טיילרבילי פייפר1אדם מיטשלברונו לנגלי1מופיע בשני פרקים.קפטן ג'ק הרקנסג'ון בארומן1
לדוקטור העשירי הייתה תקופה ארוכה ללא מלווה ארוך-טווח בה התלוו אליו אנשים לפרק אחד בלבד.
מלווהשחקן/שחקניתעונותהערותאיימי פונדקארן גילאן5-7רורי ויליאמסארתור דארוויל5-7ריבר סונגאלכס קינגסטון5-7מופיעה לסירוגין.קרייג אוונסג'יימס קורדן5, 6מופיע בשני פרקים.קלרה אוסוולדג'נה קולמן7
מלווהשחקן/שחקניתעונותהערותקלרה אוסוולדג'נה קולמן8-9ריבר סונגאלכס קינגסטון9מופיעה בספיישל חג המולד בלבד.נרדולמאט לוקאס10ביל פוטספרל מקי10
מלווהשחקן/שחקניתעונותהערותגרהאם אובריאןברדלי וולש11-12, 13מופיע בספיישל אחד בעונה 13.ריאן סינקליירטוסין קול11-12יסמין (יאז) קאןמנדיפ גיל11-13קפטן ג'ק הרקנסג'ון בארומן12מופיע בשני פרקים.דן לואיסג'ון בישופ13אייססופי אלדרד13מופיעה בספיישל אחד בעונה 13.טיגן ג'ובאנקהג'נט פילדינג13מופיעה בספיישל אחד בעונה 13.
מלווהשחקן/שחקניתעונותהערותרובי סאנדיימילי גיבסון14, 15ג'וי אלמנדוניקולה קוכלן15מופיעה בספיישל חג המולד בלבד.בלינדה צ'נדרהוארדה סת'ו15
ווטסון הוא הדמות המשנית העיקרית בספרי שרלוק הולמס, שכתב סר ארתור קונן דויל.
בספרים, רוב הפעמים ווטסון הוא מספר הסיפור.
ווטסון היה קצין ורופא בצבא הבריטי.
הוא עבר הכשרה כלוחם וקצין ושירת בחיל הרגלים ברגימנט הרובאים המלכותי של נורת'אמברלנד.
הוא לחם באפגניסטן במלחמה האנגלו-אפגנית השנייה.
ב-27 ביולי שנת 1880, בעת שסופח לרגימנט חיל רגלים אחר, רגימנט ברקשייר המלכותי, נפצע ווטסון בקרב מייוונד, ועדיין יש בגופו קליע שלא הוצא.
בשנת 1887 נשא ווטסון לאישה את מרי מורסטן, ושכר לעצמו מרפאה יחד עם רופא נוסף.
בעקבות כך פחתה תדירות מפגשיו עם הולמס והרפתקאותיו עמו, למרות שהוא הקפיד לבוא לבקר את הולמס מדי פעם.
בהמשך, ככל הנראה בתקופת 'מותו' של שרלוק הולמס, מתאלמן ווטסון, והוא התייחס לכך בעקיפין: "באיזשהו אופן כבר נודע לו על השכול שפקד אותי, ואת השתתפותו בצערי הביע בהתנהגותו יותר מאשר בדבריו."
בספר הראשון בסדרה, "חקירה בשני", מכיר ווטסון את שרלוק הולמס דרך מכר משותף.
ווטסון מגלה התעניינות בתחומי עבודתו של הולמס ובשל היותו רווק, מחליט לשכור יחד עם הולמס חדרי מגורים ברחוב בייקר 221 ב', ושם הם גרו בשותפות עד לנישואיו של ווטסון.
ווטסון מעלה על הכתב עשרות פרשיות שחקר שרלוק הולמס, ומוציא אותם לאור בתור קובצי סיפורים קטנים.
לא תמיד מרשה הולמס לווטסון לפרסם סיפור.
למשל, כשעסק בפרשיית בית המלוכה ההולנדי, הולמס לא הרשה לו לכתוב דבר על המעשה, ויתרה מכך גם לא גילה לו על כך דבר.
ב"בעיה הסופית", הסיפור בו לכאורה "מת" שרלוק הולמס, משאיר הולמס לווטסון מכתב, בו הוא אוסר עליו לפרסם פרטים על אופן "מותו", ומנחה אותו כיצד להרשיע את הפושע שעמו הוא מתעמת, פרופסור מוריארטי.
ווטסון מגדיר את הולמס כ"אדם המצוין והחכם ביותר שהכרתי מעודי".
לפי הסיפור נראה שבינו לבין הבלש ישנה חברות עמוקה מאוד, ושניהם מעריכים מאוד איש את רעהו.
סופרים ויוצרים רבים שאבו השראה מדמותו של שרלוק הולמס והעזר כנגדו ד"ר ג'ון ווטסון.
דוקטור ז'יוואגו הוא סרט קולנוע משנת 1965 בבימוי דייוויד לין המבוסס באופן כללי על רומן הנושא את אותו השם מאת בוריס פסטרנק.
הספר מבוסס על יסודות ביוגרפיים.
הסרט המשיך להצליח עשרות שנים לאחר שנוצר, ונכון לשנת 2019 הוא הסרט התשיעי ברשימת הסרטים המצליחים ביותר קופתית בכל הזמנים לאחר תיקון הנתונים לאור האינפלציה.
עלילת הסרט מתרחשת ברובה בתקופה הסוערת שבין 1912–1923 ברוסיה/ברית המועצות, תקופה שכללה את מלחמת העולם הראשונה, המהפכה הרוסית ומלחמת האזרחים ברוסיה, תקופה שבה תם שלטונו של הצאר ניקולאי השני ונוסדה ברית המועצות.
המספר בסרט המלווה את העלילה, מתייחס לסיפור מנקודת מבט של שנות ה-50, אף שאינו מציין תאריך מדויק.
מסגרת העלילה מציגה את גנרל הקג"ב יבגרף אנדרייביץ' ז'יוואגו (השחקן אלק גינס), המחפש אחר ילד מחוץ לנישואין של אחיו-למחצה, המשורר והרופא יורי אנדרייביץ' ז'יוואגו (השחקן עומר שריף), ומאהבתו לריסה ("לארה") אנטיפובה (השחקנית ג'ולי כריסטי).
יבגרף מאמין שאישה צעירה בשם טוניה קומרובסקיה (ריטה טאשינגהם), העובדת בסכר הידרואלקטרי, עשויה להיות אחייניתו.
בשנת 1956 לערך, יבגרף נפגש עם טוניה הצעירה ומספר לה על אחיו למחצה יורי.
אביו של יורי נטש את משפחתו ואימו מתה עוד בילדותו, כשהיא מותירה לו רק בללייקה.
יורי נלקח אל ידידיה של האם, משפחת גרומקו, אלכסנדר "סאשה" (רלף ריצ'רדסון), אנה ובתם טוניה (ג'רלדין צ'פלין).
גרומקו הוא מרצה לרפואה בגמלאות המתגורר במוסקבה.
בזכותו, ז'יוואגו מתקבל לבית ספר לרפואה, שם הוא לומר בהנחיית בוריס קורט.
אף שכבר נודע כמשורר, יורי אינו חושב שיוכל לפרנס משפחה מכתיבת שירה ומחליט להיות רופא.
לארה מתגוררת אותה עת עם אמה, תופרת המקבלת "עצות" מוויקטור איפוליטוביץ' קומרובסקי (רוד שטייגר), עורך דין מושחת, אשר היה ידיד ושותף עסקי לאביו של ז'יוואגו.
לארה מתארסת עם פאבל פבלוביץ' ("פאשה") אנטיפוב (טום קורטני), המתחיל דרכו כסוציאל-דמוקרט אידיאליסטי ונסחף לשמאל הרדיקלי לאחר שנפצע בחרב מקוזאקים בעת הפגנה שקטה.
הוא נותר לשארית חייו עם צלקת בולטת על לחיו.
באותו ערב קומרובסקי לוקח את לארה למסעדה יקרה ומפתה אותה.
יחסיה של לארה עם קומרובסקי מתהדקים עד אשר אמה מגלה את הרומן.
לאחר הגילוי, אמה של לארה מנסה להתאבד בשתיית יוד.
קומרובסקי מגלה אותה ומזעיק לעזרה את קורט ועוזרו ז'יוואגו, אשר פוגש בהזדמנות זו בלארה בפעם הראשונה.
כאשר פאשה, שהפך בולשביק אדוק, מספר לקומרובסקי על כוונתו לשאת את לארה לאישה, קומרובסקי נרעש.
הוא מנסה לשכנע את לארה שלא להינשא לפאשה ואונס אותה.
בנקמה, לארה נוטלת אקדח שהחביאה עבור פאשה, עוקבת אחר קומרובסקי למסיבת חג המולד ויורה בו בזרועו.
אף שהסועדים מבקשים לדווח למשטרה, קומרובסקי מתעקש שלא לנקוט בצעדים נגד לארה, שאותה מלווה פאשה החוצה.
אף שהוא רוגז והרוס בגלל בגידתה של לארה, פאשה אינו יכול להביא עצמו להכותה.
הם מתחתנים ונולדת להם ילדה, קטיה אנטיפובה.
העלילה עוברת מאותה נקודה לפרוץ מלחמת העולם הראשונה.
יבגרף ז'יוואגו מתגייס, מתוך כוונה להביא את צבא הצאר לשליטת הבולשביקים של ולדימיר לנין.
יורי, אשר נישא כבר בשלב זה לטוניה גרומקו, הופך לרופא צבאי קרבי בחזית המזרחית.
פאשה אנטיפוב מותיר את אשתו ובתו ומצטרף לגדוד מתנדבים, והופך לאחד הקצינים הבודדים שהחיילים בוטחים בהם.
אולם הוא מוכרז כנעדר בקרב ולארה מגייסת עזרת אחות רחמניה כדי לחפש אחריו.
באותה עת פורצת מהפכת פברואר והחיילים מתחילים להרוג את קציניהם ולערוק במספרים גדולים.
כשהיא נודדת עם קבוצת עריקים, לארה פוגשת בז'יוואגו פעם נוספת, כשהוא צועד עם כוחות רעננים אל החזית.
ז'יוואגו מגייס את לארה לטיפול בפצועים.
השניים מקימים בית חולים מאולתר בבית חווה סמוך לשארית ימי המלחמה ונפרדים לאחר כריתת חוזה ברסט-ליטובסק.
לאחר המלחמה יורי שב למוסקבה ולומד כי החותנת שלו מתה וכי בית גרומקו חולק לדיירים שונים על ידי המשטר הסובייטי.
יורי פוגש את בנו סאשה בפעם הראשונה מאז שהילד היה עדיין תינוק, ושב לעבודתו בבית החולים המקומי.
לאחר שנוכח כי למשפחתו חסר עץ להסקה, הוא גונב לילה אחד קרשים מגדר סמוכה, לעיני אחיו-למחצה יבגרף, העובד עבור הצ'ה קה העוקב אחריו לביתו.
יגרף מזהה את עצמו, ומגלה ליורי כי שיריו הוחרמו על ידי הסובייטים כמנוגדים לרוח הקומוניזם.
יגרף מסביר ליורי כי הדבר מעמיד בסיכון את כל המשפחה לענישה קולקטיבית, מסדר לכולם רישיון מעבר ברכבת להעברתם לאחוזת משפחת גרומקו בואריקינו, שבהרי אורל.
ז'יוואגו, טוניה, סאשה ואלכסנדר עולם על רכבת משא, שמורה היטב, שבה קבוצה הנשלחת לעבודות כפייה בגולאג - כולל מתנגד למשטר אינטלקטואלי חמום-מוח, קוסטוייד אמורסקי וכן קבוצה גדולה של שומרים.
בנקודה מסוימת הרכבת עוברת דרך הכפר מינק, אשר הופגז על ידי כוחות הצבא האדום בפיקוד הקומיסר סטרלניקוב.
בעוד שהרכבת נעצרת, ז'יוואגו משוטט ומתרחק מן הרכבת, מאזין לקולות מפל, ונתקל ברכבת המשוריינת של סטרלניקוב העומדת במסילה צדדית מוסתרת.
שומרי הצבא האדום עוצרים את יורי, בחשד שניסה להתנקש בקומיסר ומביאים אותו לפני סטרלניקוב.
לתדהמתו, יורי מיד מזהה את הקומיסר כפאשה אנטיפוב.
לאחר שיחה מתוחה סטרלניקוב מספר ליורי כי לארה בחיים בעיר יוריאטין - אשר נתפסה אותה עת על ידי כוחות אנטי-קומוניסטים.
לאחר מכן הוא מרשה לז'יוואגו לשוב למשפחתו.
הערת אגב של השומר הלוקח אותו בחזרה לרכבת מגלה כי רוב האנשים שנחקרו על ידי סטרלניקוב מסיימים את חייהם ביריה.
משפחת ז'יוואגו מגיעה לואריקינו, אולם מוצאים כי הבית אליו נסעו הוחרם על ידי המדינה.
מפחד שמא יוצאו להורג כמתנגדים למשטר, הם אינם פורצים לביתם המוגף ומחליטים להיכנס לבית האורחים.
המשפחה חיה חיים שקטים עד לבוא האביב, אז ז'יוואגו מגיע ליוריאטין הסמוכה ומגלה כי לארה עדיין חיה שם עם קטיה, ועובדת כספרנית.
השניים נפגשים שוב, מתוודעים לאהבתם ההדדית, ופותחים ברומן מחוץ לנישואים.
ז'יוואגו שטוף רגשות אשם, קרוע בין טוניה ולארה, עד שטוניה נכנסת להריון.
מסיבה זו יורי נוסע ליוריאטין כדי לסיים את יחסיו עם לארה, אולם הוא נחטף ומגויס לשירות על ידי פרטיזנים קומוניסטים בפיקוד ליבריוס בעודו רוכב בדרכו חזרה לוואריקינו.
לאחר ששירת עם הפרטיזנים במשך כמעט שנתיים, ז'יוואגו עורק, והולך בשלג ליוריאטין בניסיון להגיע לואריקינו, אולם שומע שטוניה ואביה "הסתלקו ואין איש בוואריקינו".
הוא עושה דרכו לדירתה של לארה, שם השניים מחדשים את אהבתם ויחסיהם, היא מספרת לו שטוניה ואביה סאשה היגרו לפריז.
מאוחר יותר היא נותנת לו מכתב מטוניה, בו טוניה מספרת לו כי היא ילדה בת, ומודה לסיום כי לארה אנטיפובה היא אדם טוב.
אולם, קומרובסקי מגיע לילה אחד ומספר להם שהצ'ה קה עוקב אחריהם, בגלל נישואיה של לארה לקומיסר סטרלניקוב (אשר בינתיים סר חינו בעיני המשטר) ובגלל השירה של יורי.
קומרובסקי מציע ליורי ולארה את עזרתו לעזוב את רוסיה, אולם הם מסרבים.
במקום זאת הם הולכים עם בתה של לארה, קטיה, לואריקינו, שם הבית נמצא נטוש.
יורי מתחיל בכתיבת שירי "לארה", שבזכותם יזכה מאוחר יותר לתהילה.
קומרובסקי מופיע שוב כדי לספר ליורי כי סטרלניקוב נאסר והתאבד בטרם הוצא להורג.
לכן לארה נמצאת בסכנה מיידית, כיוון שהצ'ה קה הותיר אותה חופשייה רק כדי לפתות אליה את סטרלניקוב.
ז'יוואגו מבטל את הדברים, אולם קומרובסקי מספר לו כי סטרלניקוב נעצר רק מרחק קצר מואריקינו.
יורי מסכים לשלוח את לארה עם קומרובסקי, אשר מונה לשר המשפטים בממשלתו האנטי-קומוניסטית של הברון רומן פון אונגרן-שטרנברג במונגוליה.
יורי מסרב לנסוע עם האדם שהוא מתעב ונותר מאחור.
שנים אחר כך, יורי שב חסר-כל למוסקבה, שם יבגרף מוצא לו עבודה בבית חולים וקונה לו בגדים.
בעודו נוסע בטראם ליומו הראשון בעבודה, יורי רואה אישה שהוא מזהה כלארה.
הוא יורד אחריה מן הטראם, רץ אחריה, אבל סובל מהתקף לב קטלני בטרם היא מבחינה בו.
אף שאינו זוכה להלוויה רשמית במדינה הסובייטית, שירתו של יורי כבר מתפרסמת באופן חופשי בגלל שינויים במשטר ורבים באים להלוויה.
בין המשתתפים גם לארה, אשר מופתעת ונעצבת על מות אהובה.
היא ניגשת ליבגרף ומספרת לו שילדה ליורי בת, אבל הופרדה ממנה בעת התמוטטות משטרו של הברון במונגוליה.
לאחר שהיא סוקרת לשווא מאות יתומים בעזרתו של יבגרף, היא מועלמת מן הרחוב בעת הטיהורים הגדולים של משטר יוסיף סטלין.
"היא מתה או נעלמה לאן שהוא, באחד ממחנות העבודה," נזכר יבגרף, "מספר חסר שם, על רשימה שנזנחה אחר כך."
בתחילת הסרט מתה אמו של ז'יוואגו ומותירה לו בללייקה.
אביו המאמץ מספר לו שלאמו היה כישרון.
נושא זה של כישרון אומנותי מופיע לאורך העלילה, כאשר ז'יוואגו הופך משורר מפורסם.
בעודה צועדת משם הנערה מכתיפה בללייקה.
יבגרף קורא לה, "טוניה, האם את יכולה לנגן בבללייקה?" והחבר עונה, "האם היא יכולה לנגן, היא אומנית!" "מי לימד אותך?" שואל יבגרף.
"אף אחד לא לימד אותה." יבגרף מחייך ומעיר, "אה, אם כך, זה כישרון."
עומר שריף בתפקיד ד"ר יורי אנדרייביץ' ז'יוואגו.
ג'ולי כריסטי בתפקיד לארה אנטיפובה.
ג'רלדין צ'פלין בתפקיד טוניה גרומקו.
רוד שטייגר בתפקיד ויקטור קומרובסקי.
אלק גינס בתפקיד גנרל יבגרף ז'יוואגו.
טום קורטני בתפקיד פאשה אנטיפוב/סטרלניקוב.
סיבהן מק'קינה בתפקיד אנה גרומקו.
רלף ריצ'רדסון בתפקיד אלכסנדר גרומקו.
ריטה טושינגהאם בתפקיד טוניה קומרובה "הנערה", שגנרל יבגרף ז'יוואגו, חושבה לאחייניתו וכביתם של יורי ז'יוואגו ולארה אנטיפובה.
קלאוס קינסקי בתפקיד קוסטוייב אמורסקי.
נואל וילמן בתפקיד קומיסר רזין.
ג'פרי קין בתפקיד פרופסור בוריס קורט.
ברנרד קיי בתפקיד קוריל, הבולשביק.
ג'ק מק'גוראן בתפקיד פטיה, השומר.
סרטו של דייוויד לין נוצר ממספר סיבות.
הרומן של פסטרנק זכה להצלחה בינלאומית, והמפיק קרלו פונטי היה מעוניין בעיבוד הסיפור לקולנוע כדי שישמש בין היתר לקידומה המקצועי של אשתו, סופיה לורן.
לין, שנחל הצלחה אדירה עם הסרט לורנס איש ערב, ביקש לביים סרט אינטימי ורומנטי יותר, כדי לאזן את עבודתו בסרט הפעולה שזה עתה סיים עליו את עבודתו.